**STRATEGIA DE DEZVOLTARE LOCALĂ A PARTENERIATULUI ȚARA ZARANDULUI**

**JUDEȚUL HUNEDOARA**

**INTRODUCERE**

Elaborarea și implementarea Strategiei de Dezvoltare Locală a teritoriuluiȚara Zarandului 2014-2020 revine Asociației Intercomunitare Țara Zarandului LEADER GAL”, asociație înființată în anul 2011, conform OG nr. 26/2000. În perioada de programare 2007-2013, asociația a fost autorizată de Ministerul Agriculturii prin AM PNDR, conform deciziei de autorizare nr.61470/19.07.2011, pentru implementarea Strategiei de Dezvoltare Locală a teritoriului pe perioada 2007-2013. Succesul implementării măsurilor de politică agricolă comună anterior animării teritoriului acoperit de parteneriat, conjugat cu posibilitatea dezvoltării rezonate pe direcții strategice specifice au condus la exprimarea explicită a interesului participanților reprezentând toți factorii interesați relevanți pentru demersul construirii Strategiei de Dezvoltare Locală.

Microregiunea Țara Zarandului reprezintă un teritoriu rural, coerent geografic si teritorial, continuu, compact și omogen din punct de vedere economic și social, în perfectă concordanță cu specificațiile teritoriale de tip LEADER. Este alcătuit din 13 comune învecinate, situate în județul Hunedoara, se întinde pe o suprafață de 1135,6 km2si și deservește o populație de 27.429 locuitori, cu o densitate de 24,15 locuitori/km2.Teritoriul cuprinde 5 comune cu indicele de dezvoltare umană locală inferior valorii etalon de 55, în conformitate cu documentul suport ”Lista UAT-urilor cu valorile IDUL corespunzătoare”: Buceş - 49,51; Bucureşci – 53,49; Bulzeştii de Sus - 29,49; Tomeşti - 54,71; Vălişoara – 49,96. Toate UAT-urile din microregiune sunt cuprinse în **anexa 5 zone HNV.** Se indentifică 20 situri natura 2000 de importanță comunitară si SPA, ce cuprind marea majoritate a comunelor componente ale teritoriului, oferind numeroase obiective de patrimoniu natural și cultural. Parteneriatul propus pentru noua perioadă de programare este format din 43 de membri, 13 autorități publice locale, reprezentând **30,23%** din totalul partenerilor și 30 de privați: firme, ONG-uri și societăți agricole, cu o pondere de **69,77%** din totalul partenerilor. Din cei 17 parteneri reprezentanți ai societății civile, 4 îndeplinesc criteriile de selecție CS.2: CS2.3 organizație care reprezintă interesele tinerilor, CS2.4 organizație care reprezintă interesele femeilor, CS2.5 organizație de mediu, CS2.53 organizații asociative – agricultura.

Zonă cu preponderență deluroasă și montană, teritoriul se confruntă cu numeroase carențecare alimentează disparitățile dintre urban și rural prin prisma tuturor componentelor sale: economie, infrastructură de orice tip, potențial demografic, structuri asociative etc. În cadrul întâlnirilor de animare, informare și consultare desfășurate în perioada februarie-aprilie 2016, membrii parteneriatului și participanții la întâlniri, actori ai dezvoltării rurale din teritoriu, au subliniat în mod repetat nu doar oportunitatea rezolvării problemelor de dezvoltare rurală, dar mai ales aportul substanțial al abordării LEADER, cu impact semnificativ și sustenabilitate ridicată a măsurilor specifice de politică de dezvoltare rurală. Exercițiile de viziune a dezvoltării comune și echilibrate a teritoriului au evidențiat atât nevoile teritorului, cât și direcțiile strategice de dezvoltare și măsurile de implementare corespondente: susținerea elementelor favorizante în direcția agriculturii, ocupație centrală în teritoriul vizat, subliniindu-se ca element esențial în dezvoltarea teritoriului cooperarea în scopul creării de forme asociative, rețele și clustere, grupuri operaționale pentru diversificarea activităților rurale; posibilitățile de diversificare a activităților economice non-agricole rurale, și în special a serviciilor, prin stimularea mediului de afaceri în a valorifica resursele și potențialul cultural și natural al teritoriului. O componentă esențială, cu mare potențial de complementare a acțiunilor, intervențiilor și investițiilor reținute ca propuneri este reprezentată de dezvoltarea și modernizarea elementelor de infrastructură civică, socială și culturală pentru impactul pe termen mediu și lung asupra ansamblului dezvoltării și a creșterii calității vieții în mediul rural; posibilitățile de eliminare a barierelor de dezvoltare ce produc excludere, marginalizare socială, amplifică sărăcia rurală sau reduc șansele de integrare socială sau profesională pentru anumite categorii sociale sau minorități etnice, inclusiv etnia romă, se regăsesc nu numai în interesul exprimat de reprezentanții comunităților, dar își găsesc locul și în formele specifice de sprijin public. Nivelul alocărilor financiare pe măsuri și priorități și a ponderilor diferitelor direcții strategice reținute de SDL reflectă nu numai nevoile formulate de participanții la întâlnirile de animare, informare și la consultări ci și realitatea economiei și dinamicii teritoriului confirmate de analize (analiza diagnostic și analiza de potențial, SWOT).

Efortul principal de susținere a dezvoltării rurale locale echilibrate și sustenabile este secondat de eforturile specifice de modernizare a infrastructurii de orice tip pentru susținerea dezvoltării rurale în direcția creșterii competitivității agriculturii cu toate sectoarele sale, posibilitatea colaborativă de a implementa scheme de calitate și de diversificare a economiei rurale prin antreprenoriat neagricol. Aceste linii strategice majore ale SDL sunt acoperite transversal de prioritatea și măsurile specifice dedicate inovării și transferului tehnologic și de capacitatea de a răspunde la provocările modificărilor climatice și problemelor specifice de mediu asigurate prin dezvoltarea, transmiterea și însușirea de cunoștințe prin acțiuni de colaborare, formare și dobândirea de experiență. Nevoile specifice de integrare socială pentru grupuri dezavantajate sau în dificultate, pentru lărgirea posibilităților de afirmare și exprimare a minorităților etnice întregesc tabloul acțiunilor specifice propuse de SDL pentru dezvoltarea echilibrată și rațională a teritoriului propus de parteneriat.

În termeni de impact a implementării Strategiei de Dezvoltare Locală, transversal priorităților strategice atât ale SDL cât și cele naționale și europene stipulate în Reg.1305/2013, peste 27.000 de locuitori din teritoriul acoperit de parteneriat vor beneficia de elemente de infrastructură și servicii îmbunătățite, 30 antreprenori rurali în domeniile agricol și neagricol vor acumula noi cunoștințe și priceperi și vor avea acces la cele mai recente tehnologii și inovații din domeniile de activitate respective generate de cel puțin o forma asociativa, 10 exploatații, respectiv beneficiari, vor face obiectul investițiilor în modernizare și creșterea competitivității în agricultură și vor contribui la regenerarea segmentului productiv din agricultură beneficiind de aportul unei scheme de calitate implementata și diseminata în întreg teritoriul GAL, toate acestea complementate de intervențiile specifice materializate în investiții în infrastructura socială și acțiuni și servicii specifice destinate grupurilor marginalizate social și în special etnia romă.

Grupul de Acțiune Locală va promova, de asemenea, activități de cooperare LEADER destinate implementării prin sub-măsura 19.3 în direcțiile priorităților strategice proprii SDL.